CELEX: C2005/330/57
Language: el
Date: 2005-12-24 00:00:00
Title: Υπόθεση T-366/05: Προσφυγή της  26ης Σεπτεμβρίου 2005  — Anheuser Busch κατά ΓΕΕΑ

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 330/23
            
         Προσφυγή της 26ης Σεπτεμβρίου 2005 — Anheuser Busch κατά ΓΕΕΑ
   (Υπόθεση T-366/05)
   (2005/C 330/57)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Anheuser-Busch, Inc. (με έδρα το St. Louis, ΗΠΑ) [Εκπρόσωποι: V. von Bomhard, A. Renck, A. Pohlmann, G. Burkhart, δικηγόροι]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Budějovický Budvar, národní podnik (České Budějovice, Δημοκρατία της Τσεχίας).
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει μερικώς την απόφαση του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 11ης Ιουλίου 2005 (υπόθεση R 514/2004-2), ιδίως καθόσον η αίτηση καταχωρίσεως απορρίφθηκε για προϊόντα της κλάσεως 33, και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «BUDWEISER» για προϊόντα των κλάσεων 32 και 33 — αίτηση αριθ. 1 603 489
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Budějovický Budvar, národní podnik
   
      Αντιταχθέν δικαίωμα επί σήματος ή σημείου: Τα διεθνή εικονιστικά σήματα και το λεκτικό σήμα «BUDWEISER» και «BUDWEISER BUDVAR» για προϊόντα των κλάσεων 32 και 33
   
      Απόφαση του τμήματος ανακοπών: Δεκτή η ανακοπή για όλα τα βαλλόμενα προϊόντα
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, διότι δεν υπάρχει κίνδυνος συγχύσεως μεταξύ των συγκρουομένων σημάτων. Το προϊόντα διαφέρουν αρκούντως ώστε να αποκλείεται κάθε σύγχυση του καταναλωτή.